Delta Air Lines-vlug 191

Delta Air Lines-vlug 191 was 'n binnelandse vlug van Delta Air Lines wat van Fort Lauderdale, Florida, op pad was na Los Angeles, Kalifornië, en wat die Internasionale Lughawe Dallas/Fort Worth in Texas aangedoen het. Op 2 Augustus 1985 het die Lockheed L-1011 TriStar wat op vlug 191 was, 'n lugstorting getref toe dit in Texas wou land. 

Ongeluk
Die vliegtuig het die grond getref 1,6 km voor die aanloopbaan, 'n motor naby die lughawe ook getref, teen twee watertenks gebots en gedisintegreer. Van die 163 aanwesiges aan boord het 137 mense gesterf en nog 25 is beseer.Die ongeluk het uiteindelik 137 lewens geëis, insluitende 136 mense aan boord van die vliegtuig (al drie vliegpersoneellede, vyf kajuitpersoneellede en 128 passasiers), asook die bestuurder van die motor. Dit sluit twee passasiers in wat aanvanklik oorleef, maar ná meer as 30 dae weens noodlottige beserings gesterf het. (Die amptelike syfer was 135 sterftes, want volgens federale regulasies beteken "noodlottige beserings" beserings wat binne 30 dae tot die dood lei.) Op 4 Oktober, twee maande ná die ongeluk, is nog 'n persoon wat sleg gebrand en albei sy bene verloor het, dood.

Die Nasionale Vervoerveiligheidsraad (NTSB) het bepaal die ongeluk is veroorsaak deur die vliegpersoneel se besluit om deur 'n donderstorm te vlieg, die gebrek aan prosedure of opleiding om lugstortings te vermy en die gebrek aan inligting oor windskuiwing. Voorspellings van lugstortings in die daaropvolgende jare verbeter, met nog net een kommersiële vlug wat teen 2024 in 'n ongeluk was as gevolg daarvan.

Nota

Verwysings

Skakels

Kategorie:Vliegongelukke